**CENU APTAUJA NR. TNPz 2021/108**

**“Nojumes jaunbūve Pastendes PII “Ķipars””**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Nojumes jaunbūve Pastendes PII “Ķipars”.**
	2. Veicamo darbu apjomi norādīti Būvniecības dokumentācijas (3.pielikums) skaidrojošajā aprakstā un Darbu apjomos (2.pielikums).
	3. Paredzamais līguma izpildes laiks: pēc līguma noslēgšanas līdz **2022. gada 1. maijam**.
	4. Darbu izpildes vieta: Talsu novada pašvaldības Pastendes PII “Ķipars”, Ozolu iela 2, Pastende, Ģibuļu pag., Talsu nov., LV-3251.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot to uz e-pastu iepirkumi@talsi.lv līdz 2021. gada 1. decembrim plkst. 10:00.
	2. Kontaktpersona: Pastendes PII “Ķipars” vadītājas vietniece saimnieciskajos jautājumos Agnese Turkopule, tel. 26664142, pastendespiikipars@talsi.lv.
	3. Iesūtot piedāvājumu pretendentiem obligāti jānorāda: Pieteikums cenu aptaujai “Nojumes jaunbūve Pastendes PII “Ķipars””, identifikācijas Nr. TNPz 2021/108.
3. **Piedāvājuma noformēšana:**
	1. Piedāvājumam pilnībā jāatbilst veicamo darbu apjomiem (2.pielikums) un Būvniecības dokumentācijai (3.pielikums). Piedāvājums jāiesniedz, sagatavojot veicamo darbu tāmi (2.pielikums).
	2. Pretendents ir reģistrēts atbilstoši normatīvo aktu prasībām.
	3. Pretendentam iepriekšējo 3 (trīs) gadu laikā ( 2018., 2019., 2020. un 2021. gadā līdz piedāvājumu iesniegšanas termiņa beigām) ir vismaz 1 (viena) līdzvērtīga rakstura un apjoma pieredze jaunu objektu būvdarbos. Piedāvājumam jāpievieno viena pozitīva atsauksme. Pie iesniedzamajiem dokumentiem jāpievieno aizpildīta Pretendenta kvalifikācijas un pieredzes apraksta forma (4. pielikums).
	4. Piedāvājums jāsagatavo saskaņā ar LBN 501-17 “ Būvizmaksu noteikšanas kārtība”.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Prasības pretendentam:** Darba veicējam jābūt sertifikātam būvdarbu vadīšanā. Sertifikāta kopija obligāti jāpievieno, iesūtot pieteikumu dalībai cenu aptaujā. Speciālistam jābūt darba tiesiskās attiecībās ar pretendentu.
6. **Samaksas nosacījumi:** Par 1. punktā veiktajiem būvdarbiem visa līgumā paredzētā summa tiks samaksāta 10 darba dienu laikā pēc pieņemšanas-nodošanas akta parakstīšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Objekta apsekošana:** Pretendentam nepieciešamības gadījumā ir tiesības veikt objekta apsekošanu, saskaņojot apmeklējuma laiku ar 2.2. punktā minēto Pasūtītāja kontaktpersonu.
9. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
10. **Iestāde:**
	1. Pārbaudīs piedāvājumu atbilstību Instrukcijā pretendentam un Būvniecības dokumentācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Būvniecības dokumentācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
11. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām.